Leicester Square

Leicester Square je námestie v západnom Londýne. Nachádza sa západne od Charing Cross Road, na východ od Piccadilly Circus a necelého pol kilometra od Charing Cross, v obvode Westminster.

Námestie je pomenované podľa Leicester Fields, čo boli pozemky v priečelí panstva grófa z Leicesteru. Pôvodne to bola módna štvrť a Leicester House bol v istom období sídlom Frederika, princa z Walesu. Avšak v druhej polovici 18. storočia táto oblasť upadala. 

Ďalší rozvoj nastal až v 19. storočí, keď sa Leicester Square stalo centrom zábavy a stálo tu niekoľko hotelov. Populárne bolo najmä medzi zámorskými obyvateľmi a návštevníkmi Londýna. V súčasnosti je Leicester Square jedno z najrušnejších námestí Londýna a centrom filmovej zábavy Veľkej Británie. 

 Opis námestia 
V strede námestia sa nachádza malý park, uprostred ktorého stojí socha Williama Shakespeara, obklopeného deflínmi. V každom zo štyroch rohov parku je brána, pri ktorej stojí socha niektorej zo známych osobností britských dejín: Sir Isaac Newton (vedec); Sir Joshua Reynolds (prvý prezident Kráľovskej akadémie umení); John Hunter (lekár a priekopník chirurgie) a William Hogarth (maliar). Posledným prírastkom v parku je socha filmového herca a komika Charlieho Chaplina.

Na zemi sú vyznačené vzdialenosti z Londýna do krajín, ktoré kedysi tvorili Britské impérium. 

Na námestí sa nachádza množstvo kín, čo z neho robí jedno z najväčších centier zábavy v Londýne. Takmer všetky britské filmové premiéry sa odohrávajú v jednom zo štyroch hlavných kín na Leicester Square. Medzi najznámejšie kiná na námestí patria:
 Odeon Leicester Square: dominuje východnej strane námestia. V roku 1999 tu bol inštalovaný prvý digitálný projektor v Európe. Sála má kapacitu 1700 miest. Susedné kino Odeon Mezzanine má 5 sál, z toho každá je pre 40–50 divákov.
 Empire: sa nachádza na severjnej strane námestia. Je to druhé najväčšie kino na námestí. Jeho hlavná sála má kapacitu 1300 divákov. Nachádzajú sa tu taktiež dve menšie sály pre 350 a 77 divákov.
 Odeon West End: Je menšie kino na južnej strane námestie. Nachádzajú sa v ňom dve sály pre 1000 divákov. Využíva sa najmä na menšie premiéry.
 Vue: Nachádza sa na sverovýchodnom rohu Leicester Square. Pôvodone bolo majtkom filmovej spoločnosti Warner Brothers a premietali sa tu iba filmy materskej spoločnosti. V roku 2004 prevzala kino spoločnosť Vue.
 Prince Charles Cinema: Kino s lacným vstupným pre popremiérové premietanie a pre kultové filmy ako napr. Rocky Horror Picture Show a iné.

Okrem iného sa na námestí nachádzajú rôzne búdky, ktoré predávajú v deň predstavenia lístky na muzikálové produkcie vo West Ende za polovičnú cenu. Taktiež sa tu nachádzajú kluby, hotely a rôzne módne reštaurácie. Leicester Square je aj sídlom mnohých rozhlasových staníc, ktoré vysielajú z budovy GCap Media.

 Dopravné spojenie 
Najbližšie stanice London Underground:
 Leicester Square (Northern a Piccadilly Line)
 Charing Cross (Bakerloo a Northern Line)

 Externé odkazy 
 Earthcam.com: Leicester Square ; webová kamera umiestnená na námestí
 Victorian London; história námestia (po anglicky)

Kategória:Námestia v Londýne
Kategória:City of Westminster